הנרי אורנשטיין

הנרי אורנשטיין (נולד הנריק אורנשטיין; 13 באוקטובר 1923 – 14 בדצמבר 2021) הוא ניצול השואה, שנודע כממציא ומפתח צעצועים יהודי-פולני-אמריקאי, שחקן פוקר מקצועי ויזם. אורנשטיין הגיע לארצות הברית כפליט, לאחר מלחמת העולם השנייה, והחזיק ביותר ממאה פטנטים הרשומים על שמו, שהנודע שבהם עבור צעצועי הרובוטריקים. הוא עשה הון כמעצב צעצועים ויצרן, ונכנס להיכל התהילה של הממציאים בניו ג'רזי .

הוא שיחק פוקר באופן מקצועי בארצות הברית במשך שנים, ובשנת 2008 נכנס להיכל התהילה של הפוקר בזכות היקף הרווח והזכיות שלו.

==קורות חיים==
הנריק (הנרי) אורנשטיין נולד בשנת 1923 בהרוביישוב שבפולין למשפחה יהודית.<ref name="newsweekchangedhowtheworldplays"></ref>

לאחר כניסת הוורמאכט להרוביישוב בספטמבר 1939 אורנשטיין, יחד עם שלושת אחיו ואביו, ברחו בתחילה לאוליקה. הם התגוררו באוליקה במשך שנתיים לפני שחזרו לאמם ואחותם בהרובישוב.<ref></ref> אורנשטיין הסביר בראיונות כי משפחתו בנתה מקומות מסתור סודיים בין קירות כפולים, שם התחמקו מהרשויות. לבסוף, לאחר שאזלה אספקת המזון והמים, הם הסגירו את עצמם.

הוריו הועמסו על משאיות עם יהודים אחרים והועברו לבית קברות שבו נורו למוות. הוא ואחיו הועברו למחנה הכלא בודז'ין בדרום-מזרח הגנרלגוברנמן, שבסופו של דבר שולב כמחנה משנה במחנה הריכוז מיידנק. אורנשטיין ואחיו הוחזקו גם בפלאשוב שבדרום-מערב הגנרלגוברנמן תחת אמון גת הידוע לשמצה. אורנשטיין ואחיו הועברו מאוחר יותר למחנה הריכוז ראוונסבריק בגרמניה.

בעודו בבודז'ין שמע אורנשטיין יום אחד הודעה ברמקול שעל כל מדען להירשם במשרד. בהנחה שבכך יהיה סיכוי להישרדות, אורנשטיין רשם את אחיו ואותו, אם כי לאף אחד מהם לא הייתה הכשרה מדעית. אורנשטיין אמר כי המפקדים הגרמנים הנאצים הבינו שחלק מהנרשמים אינם מדענים, אך יחד עם התחבולה לאפשר להם להישאר במה שמכונה "עמדות מחקר" במקום שיגויסו למלחמה.<ref name="msn">[https://www.msn.com/en-us/video/newsworld/the-man-who-taught-america-to-play/vp-BBxq2o8 Henry Orenstein, "The Man Who Taught America to Play"]</ref>

אורנשטיין נפטר ב-14 בדצמבר 2021.

== לאחר המלחמה ==
אורנשטיין ושני אחיו, פרד וסם, שרדו את השואה. הוריהם נרצחו על ידי נאצים בשנת 1942, ואחיהם פליקס ואחותו האנקה מתו בימי השבי האחרונים שלהם במחנות ריכוז נפרדים בסוף המלחמה. הוא היגר לארצות הברית על סיפונה של USS פלטשר, משחתת ששימשה להובלת פליטים. הוא הצטרף לדודו באפר וסט סייד של מנהטן.

בתחילה מצא עבודה בחברת שימורי המזון ליבי . יום אחד הבחין בבובת כלה בתצוגה של חלון כלבו, שנמכרה במחיר של 29.95 דולר. הוא החליט שהוא יכול להכין אחת כזו במחיר טוב ומשתלם יותר, והפך ליצרן צעצועים. לאחר שזכה להצלחה ביצור בובותיו הראשונות, הרוויח את מיליון הדולרים הראשונים שלו והקים את Topper Toys . הוא ייצר צעצועים ידועים כמו קו הבובות "Suzy Cute" של בובות מיניאטורות וקו מכוניות מדגם Johnny Lightning.

מנכ"ל הסברו לשעבר, אלן האסנפלד, ציין כי אורנשטיין היה "הזרז לייצור הרובוטריקים הקיימים".<ref>https://tfwiki.net/wiki/Henry_Orenstein</ref> אורנשטיין מחזיק ביותר ממאה פטנטים אחרים. מלבד רובוטריקים, הידועה ביותר מבין המצאותיו היא הפטנט האמריקני 5,451,054: מכשיר להצגת קלפי השחקנים במשחקי פוקר.

== פוקר מקצועי ==
במטרה להפוך את אליפויות הפוקר בטלוויזיה למעניינות יותר עבור הקהל, אורינשטיין המציא דרך בה הקלפים של השחקנים יהיו גלויים לצופים: על ידי יצירת חלון זכוכית עם מצלמה מתחתיו בשולחנות ליד כל שחקן, הקהל יוכל להעריך טוב יותר את המשחק, תוך שהוא לא מפריע לשחקנים. נשיא התוכניות של רשת NBC, ג'ון מילר, אמר כי אורנשטיין הוא "האחראי היחיד להצלחת משחק הפוקר בימינו."

אורנשטיין הוא היוצר והמפיק הבכיר של טורניר פוקר סופרסטארס ברשת FSN. הוא גם הפיק את תוכנית הטלוויזיה הפופולרית "High Stakes Poker", ששודרה בין השנים 2006–2007 ובין 2009–2011; פרקים ישנים ניתן לראות בארצות הברית ב-GSN.<ref></ref>

החל משנת 2009 הזכיות בטורניר הפוקר החי של אורנשטיין היו כ-200,000 דולר.<ref>[http://pokerdb.thehendonmob.com/player.php?a=r&n=27506 Hendon Mob tournament results]</ref> הוא היה מועמד לשנת 2008 להיכל התהילה של פוקר. אורנשטיין הוכנס גם להיכל התהילה של הממציאים בניו ג'רזי.

הוא זכה בטורניר "Seven-card stud" בסך 5,000 דולר בטורניר הפוקר העולמי (WSOP) ב-1996, והרוויח 130 אלף דולר כשהביס את טי.ג'יי קלוטיאר, סינדי ויולט וסגנית האלופה הומברטו ברנז. אורנשטיין זכה בתחרויות נוספות.

הוא הגיע למקום השביעי באירוע של Seven Card Stud וזכה בסך 2,500 דולר באליפות ארצות הברית בפוקר 2005. למרות היותו המתחרה הוותיק ביותר (בגיל 80), הוא זכה בסיבוב הראשון שלו באליפות הפוקר של NBC נגד אחד משחקני משחק המזומנים הטובים בעולם, צ'יפ ריס. אורנשטיין הפסיד בסיבוב השני לג'ון הניגן.

== פילנתרופיה ==
אורנשטיין היה נדבן ידוע. בשנת 1984 הקימה הממשלה האמריקאית בניין בן אחת עשרה קומות למשפחות בעלות הכנסה נמוכה. אורנשטיין עזר במימון בניין הדירות וכינה אותו לכבוד הוריו: בניין לייב וגולדה אורנשטיין. הוא תרם את מרבית העלויות לבניין לייב וגולדה אורנשטיין בקריית אונו, בו יחידות דיור ומתקני פנאי.

בשלושים השנים האחרונות סייע אורנשטיין לאלפי תושבי ניו יורק עניים בתשלום דמי השכירות והחשבונות הרפואיים שלהם.

פעילותו הפילנתרופית של אורנשטיין התרחבה גם לתחומי ישראל. לרגל יום השואה שצוין בשנת 2019 אורנשטיין, יחד עם אשתו סוזי, הרימו תרומה של מיליון ורבע דולר אמריקאי למחלקה לשיקום עמוד השדרה של המרכז הרפואי לשיקום לוינשטיין, שיועדו לשיפוץ המחלקה. המחלקה קרויה מאז המחלקה לשיקום שדרה ע״ש אורנשטיין.

== ספריו ==

* אברם: לוחם יהודי, הוצאת מוסד ביאליק

== קישורים חיצוניים ==

* 
* 

== הערות שוליים ==

קטגוריה:ממציאים אמריקאים
קטגוריה:ממציאים יהודים
קטגוריה:יהודים פולנים
קטגוריה:מהגרים מפולין לארצות הברית
קטגוריה:ניצולי השואה: פולין
קטגוריה:אסירים במחנה הריכוז פלאשוב
קטגוריה:אסירים במחנות ריכוז
קטגוריה:משפחת אורנשטיין
קטגוריה:יזמים יהודים
קטגוריה:יזמים אמריקאים
קטגוריה:שחקני פוקר אמריקאים
קטגוריה:שחקני פוקר יהודים
קטגוריה:זוכי צמיד אליפות העולם בפוקר מארצות הברית
קטגוריה:חברי היכל התהילה של הפוקר
קטגוריה:רובוטריקים
קטגוריה:פולנים שנולדו ב-1923
קטגוריה:אמריקאים שנולדו ב-1923
קטגוריה:פולנים שנפטרו ב-2021
קטגוריה:אמריקאים שנפטרו ב-2021